Den tyske nasjonalpris for kunst og vitenskap

Den tyske nasjonalpris for kunst og vitenskap (tysk ) var en pris som ble innstiftet av Tysklands rikskansler Adolf Hitler den 30. januar 1937.

Prisen var ment som en erstatning for Nobelprisen, som Hitler forbød tyskere fra å motta, etter tildelingen av Nobels fredspris til tyske Carl von Ossietzky for hans regimekritiske arbeid. Mottakere av prisen fikk utbetalt en pengesum som beløp seg til  Reichsmark samt et merke som bevis på at man hadde mottatt prisen. Prisen ble kun utdelt i 1937 og 1938, da Den annen verdenskrigs utbrudd hindret flere tildelinger.

Merkets utforming
Flere utkast til utforming av utmerkelsens merke ble utarbeidet. Blant andre Richard Klein og Herbert Zeitner foreslo sine varianter, men disse ble avvist av Hitler. Den endelige versjon av merket er basert på et design av billedhuggeren Hermann Müller. Merket er rundt, og har en diameter på 95 millimeter, og har profilen til Athene i sentrum, og med teksten «Für kunst und wissenschaft» (for kunst og vitenskap) rundt. Rundt teksten er det 40 stk 0.25 karat diamanter i en sirkel rundt. Det har så fire riksørner i gull i hjørnene. Hovedmaterialet er platina.

Merket var ment å bli båret på mottakerens jakke, og hadde spesialfester da det var relativt tungt.

Mottakere 
Prisen ble tildelt til ni ganger, utelukkende til tyske menn. Det beskjedne antallet gjør den til en meget sjelden utmerkelse fra det tredje rike.
Paul Troost – arkitekt (1937, Posthumt)
August Bier – kirurg (1937)
Ferdinand Sauerbruch – kirurg (1937)
Alfred Rosenberg – politiker og raseteoretiker (1937)
Wilhelm Filchner – oppdager (1937)
Ferdinand Porsche – bilkonstruktør (1938)
Fritz Todt – ingeniør og leder for Organisation Todt (1938)
Ernst Heinkel – flyprodusent og flydesigner (1938)
Willy Messerschmitt – flykonstruktør og industriherre (1938)

Litteratur 
John R. Angolia: For Fuhrer and Fatherland: Political & Civil Awards of the Third Reich (1978)
Christopher Ailsby: – World War 2 German medals and political awards (1994)
Dr. Heinrich Doehle: Die Auszeichnungen des Großdeutschen Reiches (1943)
Cornelia Schmitz-Berning: Vokabular des Nationalsozialismus (1998)

Tyske kulturpriser
Forskningspriser
Utmerkelser etablert i 1937
Kunst og kultur i 1937
Vitenskap i 1937
1937 i Tyskland